श्रीनगर. अलगाववादी नेता सैयद अली शाह गिलानी के पोते अनीस-उल-इस्लाम को सरकारी नौकरी देने पर जम्मू-कश्मीर सरकार विवादों में घिर गई। मीडिया रिपोर्ट्स में दावा किया गया कि अनीस को 12 लाख रुपए की सैलरी पर अप्वाइंट किया गया और इसके लिए नियमों को ताक पर रख दिया। इस मामले पर शनिवार को सरकार ने बयान जारी किया और कहा, "प्रॉसेस के तहत मेरिट बेस पर अनीस का अप्वाइंटमेंट हुआ। अनीस को स्टेट सीआईडी ने क्लीन चिट दी है।" J&K सरकार बोली- नियमों को नहीं बदला...
- शनिवार को अनीस के अप्वाइंटमेंट पर महबूबा मुफ्ती के एडवाइजर सुहैल बुखारी ने भी बयान दिया।
- सुहैल ने कहा, "अनीस के अप्वाइंटमेंट में किसी भी रूल को बदला नहीं गया है।"
- उधर, नेशनल कॉन्फ्रेंस लीडर देवेंद्र राणा ने सरकार पर आरोप लगाया कि नौकरी देने के लिए पूूरी प्रॉसेस गलत ढंग से की गई।
टूरिज्म डिपार्टमेंट में दी गई नौकरी
- अनीस को जम्मू-कश्मीर टूरिज्म डिपार्टमेंट के साथ काम करने वाली शेर-ए-कश्मीर इंटरनेशनल कंवेक्शन कॉम्प्लेक्स विंग में रिसर्च ऑफिसर बनाया गया।
- रिपोर्ट्स में दावा किया गया कि जिस वक्त टेररिस्ट बुरहान वानी के एनकाउंटर के बाद घाटी में हिंसक घटनाएं हो रही थीं, उस दौरान सरकार ने नियमों में ढील देकर गिलानी के पोते को सरकारी नौकरी दी।
- बता दें कि गिलानी का बेटा नईम डॉक्टर है और पहले हेल्थ सर्विस डिपार्टमेंट में नौकरी करता था। नईम की एक बेटी एयरलाइन्स में क्रू मेंबर है, जबकि दूसरी अक्टूबर, 2016 में परीक्षाओं में बैठी थी, उस वक्त गिलानी ने कश्मीर में स्कूल बंद कराने की मुहिम चला रखी थी।
सीएम के पास है टूरिज्म डिपार्टमेंट
- सोर्सेज के मुताबिक, स्टेट टूरिज्म डिपार्टमेंट सीएम महबूबा मुफ्ती के पास है। अनीस के अप्वाइंटमेंट के लिए एप्लीकेशन स्टेट सबऑर्डिनेट सर्विसेज रिक्रूटमेंट बोर्ड या पब्लिक सर्विस कमीशन के पास नहीं भेजा गया, जो कि किसी को नौकरी पर रखने की प्रॉसेस के लिए जरूरी है।
टूरिज्म सेक्रेटरी बोले- अनीस क्वालिफाइड
- टूरिज्म सेक्रेटरी फारूख शाह ने कहा कि अनीस को नियम के तहत नौकरी पर रखा गया। इसके लिए एप्लीकेशन मांगे गए थे, जिसमें अनीस को इस पोस्ट के लिए क्वालिफाइड पाया गया।
- बता दें कि 2009 में सीआईडी की रिपोर्ट के आधार पर राज्य पासपोर्ट ऑफिस ने अनीस को पासपोर्ट देने से इनकार कर दिया था, लेकिन बाद में हाईकोर्ट के दखल के बाद पासपोर्ट इश्यू किया गया।
- जिसके बाद अनीस एमबीए करने के लिए यूके चला गया। अनीस ने पंजाब के जालंधर से भी एमबीए किया है।
hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva